CELEX: 62014CN0035
Language: et
Date: 2014-01-23 00:00:00
Title: Kohtuasi C-35/14 P: 23. jaanuaril 2014 esitatud apellatsioonkaebus Üldkohtu (neljas koda) 12. novembri 2013 . aasta otsuse peale kohtuasjas T-245/12: Gamesa Eólica, SL versus Siseturu Ühtlustamise Amet (kaubamärgid ja tööstusdisainilahendused)

7.4.2014   
            
            
               ET
            
            
               Euroopa Liidu Teataja
            
            
               C 102/18
            
         23. jaanuaril 2014 esitatud apellatsioonkaebus Üldkohtu (neljas koda) 12. novembri 2013. aasta otsuse peale kohtuasjas T-245/12: Gamesa Eólica, SL versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-35/14 P)
   2014/C 102/24
   Kohtumenetluse keel: inglise
   
      Pooled
   
   
      Apellant: Enercon GmbH (esindajad: Rechtsanwalt J. Eberhardt, Rechtsanwalt R. Böhm)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused), Gamesa Eólica, SL
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu 12. novembri 2013. aasta otsus kohtuasjas T-245/12;
            
         
               —
            
            
               mõista kohtukulud välja Siseturu Ühtlustamise Ametilt.
            
         
      Väited ja peamised argumendid
   
   Apellant väidab, et vaidlustatud kohtuotsus tuleks tühistada järgmistel põhjustel:
   
               1.
            
            
               Asjaolu tõttu, et apellant jättis Üldkohtu menetluses vastuse esitamata, ei kaasanud Üldkohus teda menetlusse ega saatnud talle kohtuotsuse koopiat. Apellant väidab, et Üldkohus rikkus seega oma kodukorda ja apellandi omandiõigust, võimaldamata tal kohaselt asja kohtus arutada.
            
         
               2.
            
            
               Üldkohus eksis, kui eeldas, et vaidlustatud kaubamärk on „värvimärk per se”, ja ta ei oleks tohtinud kasutada seda liigitust kaubamärgi eristusvõime hindamisel ainsa alusena.